
- 111 – lankinis suvirinimas glaistytaisiais elektrodais (rankinis suvirinimas lydžiuoju elektrodu); 114 – lankinis suvirinimas milteline savisauge viela; 121 – lankinis suvirinimas po fliusu elektrodine viela; 131 – lankinis suvirinimas lydžiu elektrodu inertinėse dujose; 135 – lankinis suvirinimas lydžiu elektrodu aktyviose dujose; 136 – lankinis suvirinimas milteline viela aktyviose dujose; 141 – lankinis suvirinimas volframo elektrodu inertinėse dujose; 15 – plazminis suvirinimas; 311 – acetileninis deguoninis suvirinimas.
)
 (
1. Skirtingų suvirinimo procesų palyginimas
)
 (
Virinant rankiniu lankiniu būdu esant skirtingiems glaistų tipams vyksta skirtingas metalo pernešimas. Metalas gali būti pernešamas stambiais arba smulkiais lašais (žr. 1 pav.).
)
 (
1 pav. Skirtingas skysto metalo lašų pernešimas esant skirtingiems glaistų tipams. a) celiuliozinis glaistas; b) rutilo glaistas; c) rūgštusis glaistas; d) bazinis glaistas
)
 (
2. Rankinis lankinis suvirinimas
)
 (
Rankinis lankinis suvirinimo, būdas nėra tobulas suvirinimo būdas, nors ir universalus
technologinis procesas: galima virinti visose padėtyse, įvairių markių plienus.
)
 (
Dar visai neseniai MMA buvo pagrindinis suvirinimo būdas gaminant suvirintas konstrukcijas.
Toks šio būdo paplitimas pagristas palyginamai aukšta jungčių kokybe. Didelė gaminamų elektrodų markių
įvairovė leidžia kiekvienu konkrečiu atveju priklausomai nuo suvirinamų detalių medžiagos, suvirinimo
padėties, jungties formos, matmenų ir t.t. pasirinkti labiausiai tinkamas medžiagas ir užtikrinti pagrindinio ir
siūlės metalo lygiareikšmį stiprumą ir kitus reikalavimus, keliamus jungčiai. Suvirinant mažaanglį plieną
praktiškai prie visų įmanomų suvirinimo režimų užtikrinamos didelės siūlės metalo plastinės savybės, todėl
dažniausiai nereikia taikyti papildomų technologinių priemonių (pakaitinimo ir pan.) tam, kad išvengti
užgrūdintų zonų atsiradimo suvirinimo metu. Šio būdo pagrindiniai trūkumai, kad virintinės jungties kokybė
didele dalimi priklauso nuo suvirintojo, atliekančio suvirinimo darbus, kvalifikacijos ir palyginti nedidelis
darbo našumas.
)
 (
Tam, kad virintinės jungties kokybė būtų aukšta, reikia užtikrinti suvirinimo proceso stabilumą. Suvirinimo stabilumas savo ruožtu priklauso nuo maitinimo šaltinio savybių. Šaltinis turi užtikrinti lengvą lanko uždegimą, stabilų jo degimą nusistovėjus režimui bei galios (srovės) reguliavimą.
Lydomasis suvirinimas egzistuoja daugiau kaip 100 metų. Visą tą laiką lanko maitinimo šaltiniai keitėsi ir tobulėjo. Iki šiol suvirinimo gamyboje naudojami tradiciniai maitinimo šaltiniai: transformatoriai, keitikliai, lygintuvai. Visi jie turi tam tikrus trūkumus: didelis energijos imlumas, masė ir gabaritai, nepakankamas spartumas, siauras reguliavimo diapazonas, žemas transformavimo dažnis (50 Hz), nepakankamai didelis naudingumo koeficientas, didelė transformatorių reaktyvioji galia, nesimetrinė maitinimo tinklo apkrova, triukšmas, sudėtinga techninė priežiūra ir kt.
Daugumą minėtų trukumų leidžia pašalinti invertoriniai maitinimo šaltiniai. Šie maitinimo šaltiniai turi daug techninių ir technologinių privalumų.
)
 (
Techniniai privalumai:
- didelis naudingumo koeficientas – 85-95%;
- idealus galios koeficientas – 0,99%;
- platus režimo parametrų reguliavimo diapazonas – nuo kelių iki kelių šimtų ir tūkstančių amperų;
- maitinimo šaltinio apkrovos trukmė darbiniame režime iki 100%;
- tolygus parametrų reguliavimas plačiame srovių ir įtampų diapazone;
- distancinis valdymas;
- minimalūs energijos nuostoliai suvirinimo kabeliuose ir jungiamuosiuose elementuose;
- maža masė ir gabaritai;
- patogu transportuoti tiesiogiai į suvirinimo atlikimo vietą;
- aukštas elektros saugumo lygis.
Technologiniai:
- suvirinimas bet kokių markių lydžiais glaistytaisiais elektrodais nuolatine ir kintamąja srove;
- išorinės statinės charakteristikos universalumas, leidžiantis suvirinti MMA,
MIG/MAG, TIG būdais;
- lanko uždegimo stabilumas dėl didelės įtampos;
- suvirinimas trumpu lanku, kuris sumažina energijos nuostolius ir pagerina virintinės jungties
kokybę dėl sumažėjusios terminio poveikio srities;
- kokybiškas suvirinimas visose erdvinėse padėtyse;
- minimalus ištaškymas suvirinimo metu;
- galimybė nepakankamos kvalifikacijos suvirintojams atlikti atsakingų
konstrukcijų suvirinimą.
)


 (
3. Rankinio elektrolankinio suvirinimo (MMA) režimų parinkimas.
 
Priklausomai nuo suvirintam sujungimui keliamų reikalavimų pasirenkamas elektrodo tipas. Elektrodo žymėjime (EN 499, EN 1599, EN 1600, EN 757 ir kt.) arba gamintojo techninėje dokumentacijoje pasirenkami suvirinimo režimai (srovė, lako ilgis, elektrodų džiovinimo laikas ir temperatūra ir kt.) įvertinant turimą įrangą (suvirinimas nuolatine ar kintama srove) ir suvirinimo sąlygas (suvirinimo padėtis, aplinka ir kt.). Elektrodų techninėje dokumentacijoje dažnai nurodoma jų paskirtis, siūlės cheminė sudėtis, rekomenduojamas srovės dydis, rūšis (kintama ar nuolatinė), poliškumas (tiesioginis ar atvirkščias) ir kt. Žemiau pateiktas suvirinimo režimų parinkimas gali būti taikomas virinant plieniniais elektrodais ir ne visuomet gali būti naudojamas virinant vario, aliuminio nikelio ir kitų metalų pagrindu sukurtų lydinių elektrodais.
 
Priklausomai nuo suvirinamų detalių storio pasirenkamas elektrodo skersmuo (žr. I lentelę).
)
 (
Virinant siūlę keliais ėjimais, šaknies siūlė virinama 2-3 mm elektrodais, o sekančios siūlės vienodais
režimais 4-6 mm elektrodais. Šaknies išlydyto metalo skerspjūvio plotas neturėtų viršyti 30-35 mm², o
sekančių ėjimų 30-50 mm². Virinant kampines siūles vieno ėjimo siūlės statinis neturėtu būti didesnis kaip 8-
9 mm.
 
Suvirinimo srovės dydis apytiksliai gali būti nustatytas pagal empirinę formulę:
)
 (
čia:
d – elektrodo skersmuo, mm
k – koeficientas priklausantis nuo elektrodo skersmens A/mm².
)
 (
I_{suv} = kd ; A
)
 (
Virinant lubinėje, srovių reikšmės mažinamos 15-25 %. Suvirinimas atliekamas trumpu lanku ne storesniais nei 4 mm elektrodais. Virinant vertikalioje padėtyje srovių reikšmės mažinamos 15-20 %, elektrodo skersmuo parenkamas ne didesnis kaip 4-5 mm.
Lanko įtampa virinant rankiniu elektrolankiniu būdu glaistytaisiais elektrodais yra 20-36 V ribose ir parenkant suvirinimo technologiją daugumoje atvejų nenurodoma.
Siūlės plotis visuomet apytikriai būna 2-4 kartus didesnis už elektrodo skersmenį.
)
 (
4. Elektrodų žymėjimo pavyzdys pagal LST EN 499
)
 (
LST EN 499 standartas klasifikuoja glaistytuosius elektrodus prilydyto metalo takumo ribos, stiprumo ribos ir santykinio pailgėjimo požiūriu. Siūlės metalo takumo ir stiprumo ribų santykis paprastai yra didesnis nei pagrindinio metalo. Vartotojai turėtų žinoti, kad siūlės ir pagrindinio metalo lygiareikšmės takumo ribos dar negarantuos siūlės ir pagrindinio metalo vienodų stiprumo ribų. Ten, kur darbo sąlygos reikalauja lygiareikšmės stiprumo ribos, suvirinimo medžiagos turėtų būti parinktos pagal 1-sios lentelės 3-ią stulpelį.
 
Reikia pastebėti, kad siūlės metalo bandinių, naudojamų elektrodams klasifikuoti, mechaninės savybės skirsis nuo gautųjų bandant gamybinius sujungimus dėl suvirinimo procedūrų skirtingumų, tokių kaip kitoks elektrodo skersmuo, vedžiojimo plotis, suvirinimo padėtis ir medžiagos sudėtis.
 
Taikymo sritis
Šis standartas nustato nelegiruotųjų ir smulkiagrūdžių plienų, kurių minimali takumo riba iki 500 N/mm2, rankiniam lankiniam suvirinimui skirtų glaistytųjų elektrodų ir siūlės metalo po suvirinimo, klasifikavimo reikalavimus.
)
 (
Klasifikavimas
Klasifikavimui baziniu priimamas 4 mm skersmens elektrodas
Klasifikavimas yra suskirstytas į aštuonias dalis:
 
➢ 1) pirmasis simbolis rodo elektrodą/procesą, kurį reikia identifikuoti;
➢ 2) antrasis simbolis rodo siūlės metalo stiprumą ir santykinį pailgėjimą;
➢ 3) trečiasis simbolis rodo siūlės metalo smūginį tąsumą;
➢ 4) ketvirtasis simbolis rodo siūlės metalo cheminę sudėtį;
➢ 5) penktasis simbolis rodo elektrodo glaisto tipą;
➢ 6) šeštasis simbolis rodo prilydymo koeficientą ir srovės rūšį;
➢ 7) septintasis simbolis rodo suvirinimo padėtį;
➢ 8) aštuntasis simbolis rodo vandenilio kiekį siūlės metale.
)
 (
Norint palengvinti šio standarto taikymą, klasifikavimas skirstomas į dvi dalis:
a) Privalomoji dalis.
Šioje dalyje nurodomi elektrodo tipo, stiprumo ir santykinio pailgėjimo, smūginio tąsumo, cheminės
sudėties ir glaisto tipų simboliai, t.y. simboliai, apibrėžti 4.1, 4.2, 4.3, 4.4 ir 4.5 .
 
b) Neprivalomoji dalis
Šioje dalyje nurodomi prilydymo koeficiento, srovės rūšies, suvirinimo padėties, kurioje elektrodas
vartojamas ir vandenilio kiekio simboliai, t. y. simboliai, apibrėžti 4.6, 4.7 ir 4.8.
 
Pilnas žymėjimas turi būti vartojamas ant įpakavimų, gamintojo komercinėje dokumentacijoje ir aprašų
lapuose.
)


 (
Simboliai ir reikalavimai
 
4.1. Elektrodo/ proceso simbolis
Glaistytųjų elektrodų, vartojamų rankiniam laukiniam suvirinimo procesui, simbolis yra raidė E, parašyta žymens pradžioje.
 
4.2. Siūlės metalo stiprumo ir santykinio pailgėjimo simboliai
Simboliai 1 lentelėje rodo siūlės metalo po suvirinimo takumo ribą, stiprumo ribą ir santykinį pailgėjimą, nustatomus pagal 5 skyriaus reikalavimus.
)
 (
4.3. Siūlės metalo smūginio tąsumo simboliai
Simbolis 2 lentelėje rodo temperatūrą, kurioje gaunama 47 J smūginio suardymo energija sąlygomis, nurodytomis 5 skyriuje. Bandyti reikia tris bandinius. Tik viena bandymo reikšmė gali būti mažesnė už 47 J, bet ne mažesnė negu 32 J. Jei siūlės metalas buvo klasifikuotas konkrečiai temperatūrai, pastaroji automatiškai apima bet kurią aukštesnę temperatūrą 2 lentelėje.
)
 (
4.4. Siūlės metalo cheminės sudėties simboliai
Simboliai 3 lentelėje rodo siūlės metalo cheminę sudėtį pagal 6 skyriaus reikalavimus.
)
 (
3 lentelė. Siūlės metalų cheminės sudėties simboliai
)
 (
4.5. Elektrodų glaisto tipų simboliai
 
Glaistytųjų elektrodų glaisto tipas iš esmės priklauso nuo šlakus sudarančių komponentų. Simboliai, nurodantys glaisto tipą, turi būti sudaryti iš tokių raidžių ar raidžių grupių:
)
 (
> A - rūgštusis glaistas;
> C - celiuliozinis glaistas;
> R - rutilo glaistas;
> RR - storasis rutilo glaistas;
> RC - rutilo celiuliozinis glaistas;
> RA - rutilo rūgštusis glaistas;
> RB - rutilo bazinis glaistas;
> B - bazinis glaistas
)
 (
4.6. Siūlės metalo prilydymo koeficiento ir srovės rūšies simboliai
 
Simboliai, pateikti 4 lentelėje, rodo siūlės metalo prilydymo koeficiento reikšmę ir srovės rūšį.
)


 (
4. 7. Suvirinimo padėčių simboliai
 
Žemiau pateikti suvirinimo erdvinių padėčių simboliai rodo padėtis, kuriose elektrodas yra bandomas:
)
 (
➢ 1) visos padėtys;
➢ 2) visos padėtys, išskyrus vertikalią žemyn;
➢ 3) žemutinė sandūrinė siūlė, žemutinė kampinė siūlė, horizontali kampinė siūlė;
➢ 4) žemutinė sandūrinė siūlė, žemutinė kampinė siūlė;
➢ 5) vertikali žemyn ir padėtys pagal 3 simbolį.
)
 (
4.8. Vandenilio kiekio siūlės metale simboliai
 
Simbolis 5-oje lentelėje rodo vandenilio kiekį, nustatytą siūlės metale virinant 4 mm skersmens elektrodu. Naudojama srovė turi sudaryti 90% didžiausios, gamintojo rekomenduotos reikšmės.
Elektrodai, rekomenduojami virinti kintamaja srove, turi būti bandomi kintamaja srove.
Elektrodai, rekomenduojami virinti tik nuolatine srove, turi būti bandomi nuolatine, atvirkščio poliškumo srove.
Gamintojas turi pateikti informaciją apie rekomenduojamą srovės rūšį ir elektrodo džiovinimo sąlygas, kad būtų neviršijamas nurodytas vandenilio kiekis.
)
 (
4 lentelė. Šitilės metalo prilydymo koeficiento ir srovės rūšies simboliai
)
 (
5 lentelė. Vndenilio kiekio siūlės metale simboliai
)
 (
Vandenilio kiekui siūlės metale turi įtakos srovės rūšis.
 
Plyšius virintiniame sujungime gali sukelti ar juos stipriai paveikti vandenilis. Vandenilinio pleišėjimo pavojus didėja, didėjant legiravimo laipsniui ir įtempimams. Tokių plyšių paprastai atsiranda sujungimui ataušus, todėl jie vadinami šaltaisiais plyšiais.
 
Tariant, kad išorinės sąlygos yra patenkinamos (siūlės zona švari ir sausa), vandenilis siūlės metale atsiranda iš vandenilio turinčių suvirinimo medžiagų komponentų bazinio elektrodo glaisto atveju drėgmė glaiste yra pagrindinis vandenilio šaltinis.
 
Vanduo disocijuoja lanke, sudalydamas atominį vandenilį, kurį absorbuoja siūlės metalas. Konkrečiai medžiagai ir įtemptam būviui šaltųjų plyšių pavojus sumažėja, sumažinus siūlės metale vandenilio kiekį.
 
Praktiškai atitinkamas vandenilio kiekis priklausys nuo konkrečių naudojimo sąlygų, todėl reikia laikytis elektrodų gamintojo rekomenduotų transportavimo, laikymo ir džiovinimo reikalavimų.
)
 (
5.1. Išankstinis pakaitinimas ir tarpėjiminė temperatūra
 
Jei išankstinio pakaitinimo nereikia, suvirinimą galima pradėti kambario temperatūroje.
 
Tarpėjiminė temperatūra turi būti matuojama temperatūrai jautriais pieštukais, paviršiaus termometrais ar termoporomis.
 
Tarpėjiminė temperatūra neturi viršyti 250 °C. Jei ji viršijama, bandomąjį sujungimą reikia ataušinti ore iki temperatūros, žemesnės už ribinę.
 
5.2. Ėjimų tvarka
 
Ėjimų tvarka turi būti kaip 6 lentelėje.
 
Virinimo kryptis sluoksnyje, susidedančiame iš dviejų ėjimų, negali keistis, tačiau sluoksnių virinimo kryptys gali būti kaitaliojamos. Kiekvienas ėjimas virinamas srove, lygia 90% maksimalios, gamintojo rekomenduotos srovės. Nepaisant glaisto tipo, virinti reikia kintamąja srove tada, kai rekomenduojamos ir kintamoji, ir nuolatinė srovės; su nuolatine srove ir rekomenduojamu poliškumu virinama tada, kai nurodyta tik nuolatinė srovė.
)
 (
6 lentelė. Ėjimų tvarka
)
 (
Žymėjimo pavyzdys
 
Rankinis lankinis suvirinimas glaistytuoju elektrodu siūlės metalui prilydyti, kurios cheminė sudėtis:
 
➢ 1,1% Mn ir 0,7% Ni (1Ni),
➢ minimali takumo riba - 460 N/mm2 (46) ,
➢ vidutinė minimali 47 J smūginio suardymo energija minus 30 °C temperatūroje (3) .
➢ Elektrodai su baziniu glaistu (B)
)


 (
➢ 140% metalo prilydymo koeficientu gali būti naudojami virinant kintamąja ir nuolatine srove (5)
➢ sandūrinėms ir kampinėms siūlėms žemutinėje padėtyje (4) .
➢ Vandenilis nustatomas pagal ISO 3690 ir neviršija 5 ml/100 g prilydyto siūlės metalo (H5) .
)
 (
Žymėjimas bus:
EN 499 - E 46 3 1 Ni B 54 H5
)
 (
Privalomoji dalis:
EN 499 - E 46 3 1 Ni B ,
)
 (
čia:
EN 499 - standarto numeris;
E - glaistytasis elektrodas/rankinis lankinis suvirinimas (žr. 4.1);
46 - stiprumas ir santykinis pailgėjimas (žr. 1 lentelę);
3 - smūginis tąsumas (žr. 2 lentelę);
1 Ni - siūlės metalo cheminė sudėtis (žr. 3 lentelę);
B - elektrodo glaisto tipas ( žr. 4.5);
5 - prilydymo koeficientas ir srovės rūšis (žr. 4 lentelę);
4 - suvirinimo padėtis (žr. 4.7);
H5 - vandenilio kiekis (žr. 5 lentelę).
)
 (
5. Elektrodo glaisto tipo aprašas
 
Glaistytojo elektrodo savybės, tai yra tiek suvirinimo charakteristikos, tiek siūlės metalo mechaninės savybės labai priklauso nuo glaisto. Šis homogeninis medžiagų mišinys paprastai susideda iš tokių šešių, pagrindinių komponentų:
)
 (
pridedama geležies miltelių siūlės prilydymo koeficientui didinti (žr. 4.6), ir jie gali turėti įtakos
suvirinimui įvairiose padėtyse.
Tokiu būdu, storas glaistas
Be to, gali būti reiškia, kad glaisto skersmens santykis su elektrodo vielos skersmeniu yra didesnis
arba lygus 1.6.
)
 (
- šlakus sudarančių medžiagų;
- deoksiduojančių medžiagų;
- dujinę apsaugą sudarančių medžiagų;
- jonizuojančių medžiagų;
- rišamųjų medžiagų jei reikia;
- legiruojančių elementų.
)
 (
Elektrodai su rūgščiuoju glaistu (Kan leri anglicmes nvie?)
Šio tipo glaistui būdingas didelis geležies oksido procentas ir (dėl didelio deguonies potencialo) didelis dezoksiduojančių medžiagų (feromangano) kiekis. Storojo glaisto rūgštusis šlakas leidžia pernešti metalą labai smulkiais lašeliais ir suformuoja plokščias bei glotnias siūles. Elektrodai su rūgščiuoju glaistu turi tik ribotą panaudojimą siūlės padėties atžvilgiu , o taip pat turi didesnį polinkį sudaryti kristalizacinius plyšius negu kito tipo glaistai.
 
Elektrodai su celiulioziniu glaistu
Šio tipo elektrodų glaiste yra daug degių organinių medžiagų, ypač celiuliozes. Dėl intensyvaus lanko jie ypač tinka virinti vertikalioje žemyn padėtyje.
 
Elektrodai su rutilo glaistu / lakštiniam metalui /
Šio tipo elektrodai duos stambialašelinį pernešimą, todėl jie tinka lakštiniam metalui virinti. Elektrodai su rutilo glaistu yra tinkami virinti visose padėtyse, išskyrus vertikalią žemyn.
 
Elektrodai su storu rutilo glaistu
Šio tipo elektrodų glaisto skersmens santykis su elektrodo vielos skersmeniu yra didesnis arba lygus 1,6. Būdingi požymiai yra didelis rutilo kiekis glaiste, geras kartotinis lanko uždegimas ir smulkaus žvynuotumo taisyklingos siūlės.
 
Elektrodai su rutilo celiulioziniu glaistu
Šių elektrodų glaisto sudėtis yra panaši į rutilo elektrodų, tačiau turi daugiau celiuliozės. Todėl šio tipo elektrodai tinka virinti vertikalioje žemyn padėtyje.
 
Elektrodai su rutilo rūgščiuoju glaistu
Pagal suvirinimo charakteristikas šio mišraus tipo elektrodai yra lygintini su elektrodais, turinčiais rūgštųjį glaistą.
Tačiau šių elektrodų glaiste didelis procentas geležies oksido yra pakeistas rutilu. Todėl šie elektrodai, dažniausiai su storu glaistu, tinka virinti įvairiose padėtyse, išskyrus vertikalią žemyn padėtį.
 
Elektrodai su rutilo baziniu glaistu
Šio tipo glaistui būdingas didelis rutilo kiekis ir didesnis bazinių komponentų procentas. Šie elektrodai, dažniausiai su storu glaistu, pasižymi geromis mechaninėmis savybėmis. Jie turi vienodai geras suvirinimo savybes visose padėtyse, išskyrus vertikalią žemyn padėtį.

Elektrodai su baziniu glaistu
Šių elektrodų storam glaistui būdingas didelis šarminių metalų karbonatų kiekis, t.y. kalcio karbonato (kalkių) ir fluorito. Suvirinimo savybėms pagerinti, ypač virinant kintamąja srove, gali reikėti didesnės nebazinių komponentų koncentrcijos (pvz., rutilo ir/ar kvarco).
Elektrodai su baziniu glaistu turi dvi ryškias savybes: siūlės metalo smūginis tąsumas yra aukštesnis, ypač žemose temperatūrose, ir jie atsparesni plyšių susidarymui negu visi kiti tipai. Didesnis jų atsparumas kristalizacinių plyšių susidarymui yra dėl didesnio metalurginio siūlės metalo švarumo, nežiūrint į nedidelę riziką šaltiesiems plyšiams susidaryti, naudojant džiovintus elektrodus, todėl priskirtinas prie mažavandenilinių. Vandenilio kiekis yra mažesnis negu visų kitų glaistų tipų: jis neturėtų viršyti viršutinės leistinos ribos H = 15 ml/100 g prilydyto metalo.
Apskritai, bazinio tipo elektrodai tinka visoms suvirinimo padėtims, išskyrus vertikalią žemyn padėtį. Bazinio tipo specialios sudėties elektrodai ypač tinka vertikaliai žemyn padečiai.

